Apartment 22 | LekkeSlaap
Vanaf R860 R573 per nag(plek vir 2)
Apartment 22 is 'n selfsorgwoonstel bo-op die eienaar se huis in Sedgefield. Die eiendom is 'n ideale basis vanwaar gaste dié deel van die Tuinroete kan verken. Kinders en troeteldiere word nie toegelaat nie.
Die woonstel word via 'n stel houttrappe bereik en beskik oor 1 slaapkamer, 1 badkamer en 'n oopplan-kombuis en -leefarea. Die slaapkamer het 'n ekstra lang koningingrootte-bed en die badkamer het 'n stort, wasbak en 'n toilet. Handdoeke vir hande afdroog, stortseep en sjampoe word voorsien. Die woonstel het 'n oopplan-kombuis wat met 'n yskas, mikrogolfoond, oond, stoof, Nespresso-koffiemasjien en ander nodige toebehore toegerus is. Basiese items soos skottelgoedseep, skottelgoedlappe, afdroogdoeke, sout, peper, suiker, tee, koffie en 1 liter melk word voorsien.
Die leefarea het 'n etenstafel met sitplek en 'n TV met sekere DStv-kanale. Gratis WiFi is beskikbaar. Die dek het braaigeriewe en 'n tafel met bankies. Die eiendom het veilige parkeerplek met 'n hening en elektriese hek.
Die eiendom is 3 km vanaf Myoli-strand, 1 km vanaf restaurante en kroeë, 25 km vanaf Knysna en 45,5 km vanaf George Lughawe.